cyanic-selkie/wikianc huggingface dataset:
ডুয়া লিপা
প্রাথমিক জীবন
লিপার জন্ম ১৯৯৫ সালের ২২ আগস্ট ইংল্যান্ডের লন্ডন শহরে। তার বাবা-মা আলবেনিয়ান, তারা কসোভোতে বসবাস করতেন, তারা ১৯৯০ সালের দিকে প্রিস্টিনা শহর ত্যাগ করেছিলেন।  তিনি খন্ডকালীন সময়ের জন্য  সায়েলভিয়া ইয়ং থিয়েটার স্কুল ভর্তি হয়েছিলেন, ২০০৮ সালের কসোভোতে তার পরিবারসহ আবারও চলে আসার পরে। লিপা তার বাবার গান শুনে বড় হয়েছিলেন, তার বাবা ডুকাগজিন লিপা ছিলেন আলবানিয়ান-কসোভার রক সংগীত শিল্পী। ১৪ বছর বয়স থেকেই তিনি প্রিয় সংগীত শিল্পীদের গান কভার করে তিনি তা ইউটিউবে পোষ্ট করতে শুরু করেন, তার প্রিয় সংগীত শিল্পীদের মধ্যে পিঙ্ক এবং নেলী র্ফুরনাটো ছিলেন অন্যতম। যখন তার বয়স ১৫ বছর, তখন তিনি একজন গায়িকা হবার আশা নিয়ে আবারও লন্ডনে ফিরে আসেন। এর কিছুকাল পরেই, তিনি একজন মডেল হিসেবে কাজ করতে শুরু করেন।
২০১৫–বর্তমান: ডুয়া লিপা এবং সি ইন ব্লু
২০১৫ সালে, লিপা তার আত্বপ্রকাশকারী অ্যালবামের জন্য ওয়ার্নার মিউজিক গ্রুপয়ের সাথে কাজ করতে শুরু করেন। ২০১৫ সালের আগস্ট মাসে, তিনি প্রথম একক "নিউ লাভ" প্রকাশ করেন, যেটি প্রযোজনা করেছিলেন এমিল হাইনি এবং এন্ড্রিউ অয়াএট্ট। তিনি তার দ্বিতীয় একক "বা দ্য ওয়ান" প্রকাশ করেন, যেটির গীতিকার ছিলেন লুসি "পাওস" টেইলর , যেটির প্রকাশকাল ছিল ২০১৫ সালের অক্টোবরে। তার "বি দ্য ওয়ান" এককটি পুরো ইউরোপ জুরে সাফল্য পেয়ে যায়, যেটি বেলজিয়াম, পোল্যান্ড এবং স্লোভাকিয়ার তালিকা গুলোতে এক নম্বর স্থানে উঠে আসে, পাশাপাশি তার সাথে ১১টি ইউরোপিয়ান অন্চলে সেরা ১০ নম্বরে উঠে আসে। এবং অস্ট্রেলিয়া এবং নিউজিল্যান্ডে এই গানটি রেডিও স্টেশন গুলোতে সর্বাধিক চালানো গানের সফলতা পেয়ে যায়, সেখানে যথাক্রমে সেরা ৬ এবং ২০ নম্বরে উঠে আসে। লিপা তার গানের শৈলীকে বর্ণনা করতে গিয়ে একে "ডার্ক পপ" হিসেবে আখ্যা দিয়েছেন। ২০১৫ সালের ৩০শে ডিসেম্বর, বিবিসি লিপাকে তাদের সাউন্ড অব...২০১৬ এর লং লিষ্টেরের মধ্যে তার নাম প্রকাশ করে। ২০১৬ সালের জানুয়ারী থেকে তার প্রথম ইউরোপ এবং যুক্তরাজ্য সফর শুরু হয়। ২০১৬ সালের নভেম্বরে লিপা ইউরোপ সফরের মাধ্যমে তার যাত্রা অবসান করেন। ২০১৬ সালের ১৮ই ফেব্রুয়ারি ,লিপা তার তৃতীয় একক "লাষ্ট ড্যান্স" প্রকাশ করেন, পরে এর অনুসরণে ৬ই মে আরেকটি একক "হটার দেন হেল" প্রকাশ করেন। "হটার দেন হেল" এককটি বিশ্বজুড়ে সাফল্য পেয়ে যায়, বিশেষত ভাবে এটি যুক্তরাজ্যের তালিকায় সেরা ১৫ নম্বরে উঠে আসে। ২৬ আগস্টে, তিনি তার ৫ম সামগ্রিক একক "ব্লো ইয়র মাইন্ড (উম্মা)" প্রকাশ করেন। এটি তার প্রথম একক যেটি মার্কিন যুক্তরাষ্ট্রের বিলবোর্ড হট ১০০ গানের তালিকায় ৭২ নম্বরে উঠে আসে। তার সাথে "ব্লো ইয়র মাইন্ড (উম্মা)" এককটি বিলবোর্ড ড্যান্স ক্লাব সংস এর তালিকায় সবার উপর স্থান করে নেয়। chart এবং বিলবোর্ড মেইনস্ট্রিম টপ ৪০ চার্টের তালিকায় ২৩ নম্বর স্থান দখল করে নেয়। বিশ্বের অন্য দেশেও, গানটি মাঝারী পরিমানে সাফল্য পেয়ে যায়, বেলজিয়াম, হাংগেরী, নিউজিল্যান্ড এবং স্কটল্যান্ডেও সেরা ২০ নম্বরে উঠে আসে, এবং যুক্তরাজ্যে এটি সেরা ৩০ নম্বরে উঠে আসে, যেটি এই গায়িকার ব্রিটিশ অঞ্চলের মধ্যে ২য় সর্বোচ্চ তালিকায় স্থানকারী তার কোন একক। নভেম্বর ২০১৬ সালে, শন পল একটি একক "নো লাই" প্রকাশ করেন যেখানে তার সহ শিল্পী হিসেবে কন্ঠ দিয়েছিলেন লিপা। ২০১৬ সালে ডিসেম্বর মাসে, লিপাকে নিয়ে বানানো একটি তথ্যচিত্র দ্য ফেডার ম্যাগাজিন দ্বারা অনুমিত হয়, যেটির শিরোনাম ছিল "সি ইন ব্লু"। ২০১৭ সালের জানুয়ারীতে, মার্টিন গ্যারিক্স,  "স্কেয়ার্ড ট্যু বি লোনলী" নামে একটি একক প্রতাশ করেন, সেখানে তার সাহায্যকারী শিল্পী ছিলেন ডুয়া লিপা। তিনি তার আত্বপ্রকাশকারী স্টুডিও অ্যালবাম, ডুয়া লিপা প্রকাশ করেন ২০১৭ সালের ২রা জুন। এই অ্যালবামটির ৭ম একক "নিউ রুলস", তার সংগীত জীবনের প্রথম কোন গান যেটি কোন তালিকায় সবার উপরে উঠে আসে, এককটি যুক্তরাজ্যের সেরা গানের তালিকায় ১ নম্বরে স্থান পেয়েছিল।
কেট শপ্যাঁ
কেট শপ্যাঁ (Kate Chopin জন্ম: ৮ ফেব্রুয়ারি, ১৮৫০-মৃত্যু: ২২ আগস্ট, ১৯০৪) হলেন একজন আমেরিকান ছোটগল্পকার ও ঔপন্যাসিক। ১৮৯৯ সালে প্রকাশিত দ্য অ্যাওয়েকনিং (The Awakening) উপন্যাসটি তার সবচেয়ে বিখ্যাত উপন্যাস। এছাড়াও তিনি অনেক ছোটগল্প লেখেন। ১৮৯০'এর দশকে আটলান্টিক মান্থলি, ভোগ, দ্য সেঞ্চুরি ম্যাগাজিন, দ্য ইয়ুথ'স কম্প্যানিয়ন প্রভৃতি পত্রিকায় তার লেখা অনেক ছোট গল্পই প্রথম প্রকাশিত হয়। পরে এগুলি দুটি পৃথক সংগ্রহ - বেয়ু ফোক (১৮৯৪) ও আ নাইট ইন আকাডিয়ায় (১৮৯৭) সংকলিত হয়ে একত্রে প্রকাশিত হয়। তার মৃত্যুর কয়েক বছরের মধ্যেই তাকে তার সময়ের অন্যতম সেরা সাহিত্যিক হিসেবে বিবেচনা করা হতে থাকে।
বর্তমানে তাকে অনেকেই মার্কিন যুক্তরাষ্ট্রের দক্ষিণাঞ্চলের ক্যাথলিক প্রতিবেশ থেকে উঠে আসা নারীবাদী (ফেমিনিস্ট) লেখিকাদের অন্যতম পূর্বসুরী বলে মনে করে থাকেন।
thumb|250px|কেট শপ্যাঁ - ছবিটি সম্ভবত ১৮৯০'এর দশকের কোনও সময়ে তোলা।
জীবন
thumb|200px|ক্লুটিয়েরভিল গ্রামে শপ্যাঁদের বাড়ি - পরবর্তীকালে এখানে কেট শপ্যাঁর স্মরণে বেয়ু ফোক সংগ্রহশালা গড়ে তোলা হয়। কিন্তু ২০০৮ সালে এক বিধ্বংসী অগ্নিকাণ্ডে বাড়িটি মারাত্মক ক্ষতিগ্রস্ত হয়। |left ১৮৭০ সালের ৮ জুন সূতির ব্যবসায়ী অস্কার শপ্যাঁর সাথে তার বিবাহ হয় এবং নবদম্পতি নিউ অরলিয়ঁস শহরে তাদের বসতি স্থাপন করেন। তাদের ছয় সন্তান হয়। কিন্তু ১৮৭৯ সালে সূতির ব্যবসায় মন্দা দেখা দিলে তাদের সেখান থেকে চলে যেতে হয় ও লুইসিয়ানা প্রদেশের উত্তর-পশ্চিমাঞ্চলে ক্লুটিয়েরভিল গ্রামে তারা নতুন করে বাসা বাঁধেন। ছোট ছোট কিছু ফার্মের দেখাশোনা ও একটি দোকান চালাতে গিয়ে এই অঞ্চলের ক্রেওল জনসাধারণের সাথে তারা খুবই ঘনিষ্ঠভাবে মেশার সুযোগ পান। এই অভিজ্ঞতা তাকে খুবই প্রভাবিত করে; পরবর্তীকালে কেট'এর লেখায় বারে বারে এর প্রভাব ফুটে উঠতে দেখা যায়।
১৮৮২ সালে অস্কারের মৃত্যু ঘটলে পারিবারিক দুর্দশা চরমে ওঠে। অভাব ও দেনার দায়ে লুইসিয়ানার ব্যবসা বিক্রি করে দিতে হয়। ১৮৮৪ সালে কেট তার সন্তানদের নিয়ে আবার সেন্ট লুইসে তার মায়ের কাছে ফিরে আসেন। কিন্তু পরের বছর তার মায়েরও মৃত্যু ঘটলে তিনি মানসিকভাবে প্রচণ্ড ভেঙে পড়েন। এইসময় তার চিকিৎসক ও পারিবারিক বন্ধু ফ্রেডেরিক কোলবেনআয়ার তাকে লেখালেখিতে মনোনিবেশ করার পরামর্শ দেন - এর ফলে তার জীবনে একটা নতুন লক্ষ্য তৈরি হবে, আর্থিক সমস্যারও হয়তো কিছুটা সুরাহা ঘটবে।
১৮৯০'এর দশকের প্রথম দিকে তিনি বিভিন্ন ছোট গল্প লিখতে শুরু করেন ও স্থানীয় বিভিন্ন পত্রপত্রিকায় তার লেখা গল্প ও অনুবাদ ছাপাও হতে শুরু করে। কিন্তু এইসময় তার খ্যাতি মূলত স্থানীয় পত্রিকার পাঠকদের মধ্যেই সীমাবদ্ধ ছিল। তার লেখার সাহিত্য-মূল্য সে'সময় অনেকটা উপেক্ষিতই থেকে যায়। তার প্রথম উপন্যাস অ্যাট ফল্ট প্রকাশিত হয় ১৮৯০ সালে। সমালোচকরা সেই উপন্যাসের যথেষ্ট প্রশংসাও করে। এতে উৎসাহিত হয়ে তিনি আরও একটি উপন্যাস "ইয়ং ডঃ গস"এ হাত দেন। কিন্তু এই উপন্যাসটি ছাপার জন্য কোনও প্রকাশক খুঁজে না পাওয়া গেলে, হতাশ হয়ে কেট পাণ্ডুলিপিটাই নষ্ট করে ফেলেন ও শুধুই ছোট গল্পের দিকে মন দেন। এগুলি বিভিন্ন পত্রপত্রিকায় প্রকাশিত হতে থাকে ও তারপর একত্রে সংকলিত হয়ে বেয়ু ফোক (১৮৯৪) ও আ নাইট ইন আকাডিয়ায় (১৮৯৭) নামে দুটি ছোটগল্প সংগ্রহ হিসেবে বের হয়।
১৮৯৯ সালে প্রকাশিত হয় তাঁর বিখ্যাত উপন্যাস দ্য অ্যাওয়েকনিং (The Awakening)। শুরুতে বিভিন্ন পত্রপত্রিকায় উপন্যাসটির যথেষ্ট বিরূপ সমালোচনাই ঘটে। আসলে এই উপন্যাসে তিনি যেরকম বলিষ্ঠভাবে নারী যৌনতা, বিবাহবহির্ভূত সম্পর্ক, মাতৃত্ব, প্রভৃতি বিষয় নিয়ে নাড়াচাড়া করেন, সমসাময়িক সমাজ তা তখনও সেভাবে নিতে প্রস্তুত ছিল না। তবে কিছু কিছু সংবাদ সাময়িকীতে গ্রন্থ পর্যালোচনায় উপন্যাসটির প্রশংসাও করা হয়। কিন্তু বিরূপ সমালোচনায় তিনি তখন এতটাই আহত বোধ করেন যে এরপর আর তিনি উপন্যাস না লিখে ছোটগল্পেই সম্পূর্ণ মনোনিবেশ করেন। ১৯০০ খ্রিস্টাব্দে তিনি লেখেন "দ্য জেন্টলম্যান ফ্রম নিউ অর্লিয়েন্স"। সেই বছরই মারকুইস'এর হু'জ হুতে তার নামও স্থান পায়।
১৯০৪ সালের ২০ আগস্ট সেন্ট লুইসে মস্তিষ্কে রক্তক্ষরণের ফলে তিনি গুরুতর অসুস্থ হয়ে পড়েন ও দুই দিন বাদে ২২ তারিখ ৫৪ বছর বয়সে তার মৃত্যু ঘটে।
গুনা লোকসভা কেন্দ্র
গুনা লোকসভা কেন্দ্রের ভারতের মধ্য প্রদেশ রাজ্যের ২৯ টি লোকসভা কেন্দ্রের একটি। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই নির্বাচন অঞ্চলটি সম্পূর্ণ অশোক নগর জেলা এবং শিবপুরি ও গুনা জেলার কিছু অংশ নিয়ে গঠিত।
সাধারণ নির্বাচন, ২০১৯
২০১৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির কৃষ্ণ পাল সিং যাদব । তিনি এই নির্বাচনে মোট ৬,১৪,০৪৯ টি বা ৫২.১১ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৪,৮৮,৫০০ টি বা ৪১.৪৫ শতাংশ ভোট পায় এবং বহুজন সমাজ পার্টি ৩৭,৫৩০ টি বা ৩.১৮ শতাংশ ভোট পায়।
সাধারণ নির্বাচন, ২০০৯
২০০৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জাতীয় কংগ্রেসর জ্যোতিরাদিত্য সিন্ধিয়া। তিনি এই নির্বাচনে মোট ৪১৩২৯৭ টি বা ৬৩.৬০ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জনতা পার্টি এবং বহুজন সমাজ পার্টি। সাধারণ নির্বাচনে কেন্দ্রটি থেকে  ভারতীয় জনতা পার্টি ১৬৩৫৬০ টি বা ২৫.১৭ শতাংশ ভোট পায় এবং বহুজন সমাজ পার্টি ২৯১৬৪ টি বা ৪.৪৯ শতাংশ ভোট পায়।
সাধারণ নির্বাচন, ২০০৪
২০০৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জাতীয় কংগ্রেসর জ্যোতিরাদিত্য সিন্ধিয়া। তিনি এই নির্বাচনে ৩,৩০,৯৫৪ টি বা ৪৯.৯৬ শতাংশ ভোট পেয়েছিলেন। এই কেন্দ্র থেকে দ্বিতীয়, তৃতীয় ও চতুর্থ স্থান লাভ করে যথাক্রমে ভারতীয় জনতা পার্টি এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জনতা পার্টি  ২,৫০,৫৯৪ টি বা	৩৭.০৪ শতাংশ ভোট পায় এবং বহুজন সমাজ পার্টি ২৬,৩৮০ টি বা ৩.৯৫ শতাংশ ভোট পায়।
ডেমি মুর
ডেমি গাইনেস কুচার (Demi Guynes Kutcher), যার পেশাদারি নাম ডেমি মুর  (জন্ম: ১১ই নভেম্বর, ১৯৬২), একজন সুপ্রতিষ্ঠ আমেরিকান চলচ্চিত্র অভিনেত্রী। চলচ্চিত্রে কিছু ছোটখাটো ভূমিকা ও টেলিভিশনের ধারাবাহিক নাটক জেনারাল হসপিটাল-এ অভিনয় করার পর ডেমি মুর সেন্ট এলমো'স ফায়ার (১৯৮৫) ও গোস্ট (১৯৯০)-এর মতো ছবির মাধ্যমে নিজেকে প্রতিষ্ঠিত করেন। ১৯৯০ দশকের শুরুর দিকে এ ফিউ গুড মেন (১৯৯২), ইনডিসেন্ট প্রোপোজাল (১৯৯৩) এবং ডিসক্লোজার (১৯৯৪) - ইত্যাদি কতিপয় ছবির তুঙ্গস্পর্শী সাফল্যের মাধ্যমে তিনি দ্রুত হলিউডের সর্বাধিক পারিশ্রমিকের অভিনেত্রী হয়ে ওঠেন। দশক শেষের সঙ্গে সঙ্গে তার ছবির সাফল্যের মাত্রা কমে এলেও তিনি চার্লিয এঞ্জেলস্: ফুল থ্রটল ছবিতে (২০০৩) চমৎকার অভিনয়ের মাধ্যমে স্বীয় ভাবমূর্তি পুনর্প্রতিষ্ঠা করতে সক্ষম হয়েছেন।
মুর তার প্রথম স্বামী ফ্রেডি মুরের কাছ থেকে নিজের পেশাদারী নামটি গ্রহণ করেন। পরে তিনি ব্রুস উইলিসকে বিয়ে করেন এবং তাদের তিনটি কন্যাসন্তান আছে। ২০০৫ সাল থেকে ডেমি মুর অ্যাস্টন কুচারের সঙ্গে বিবাহসূত্রে আবদ্ধ হন এবং পরে ২০০৯ সালে তিনি তার বর্তমান স্বামীর পদবিটি গ্রহণ করেন।
প্রারম্ভিক জীবন
মুর-এর প্রথম জীবনের নাম দেমেত্রিয়া জিনি গাইনেস  এবং তার জন্ম হয় নিউ মেক্সিকোর রজওয়েলে; একটি পত্রিকায় এক সৌন্দর্য পণ্যের বিজ্ঞাপন দেখে তার মা তার নাম দেমেত্রিয়া রাখেন। শৈশবে তার বাড়ির পরিবেশ ছিল খুবই কঠিন ও টালমাটাল। তার আসল পিতা চার্লস হার্মন বিয়ের দু মাসের মধ্যে ও মুরের জন্মের আগেই মুরের মা ভার্জিনিয়া কিং (২৭শে নভেম্বর, ১৯৪৩ – ২রা জুলাই, ১৯৯৮) কে ছেড়ে চলে যান। ফলত মুরের জন্ম পরিচয়পত্র বা বার্থ সার্টিফিকেটে মুরের সতপিতা ড্যানি গাইনেসের (৩রা মার্চ, ১৯৪৩ – অক্টোবর ১৯৮০) নাম রয়েছে। ড্যানি গাইনেস ১৯৮০ সালে আত্মহত্যা করেন। তিনি বারবার চাকরি বদল করতেন; এর ফলে তার পরিবারকে মোট চল্লিশ বার স্থান পরিবর্তন করতে হয় এবং এর মধ্যে একবার তারা পেন্সিলভানিয়ার রজার্স ম্যানর বলে একটি ছোট শহরে বসবাস করেন। মুরের বাবা মা দুজনেই ছিলেন মদ্যপ এবং তারা প্রায়ই নিজেদের মধ্যে সঙ্গে ঝগড়াঝাঁটি, মারামারি করতেন। শৈশবে মুর ছিলেন ট্যারা এবং সেটি ঠিক করার জন্য একটি আই প্যাচ পরতেন। পরে সমস্যাটি দুটো শল্যচিকিৎসার পর ঠিক হয়। কিডনি বা মূত্রাশয়ের সমস্যাতেও ভুগতেন তিনি। ডেমি মুরের হেটেরোক্রমিয়া রয়েছে; অর্থাৎ তার একটি চোখের মনি সবুজ বর্ণের, অন্যটি হ্যাজেল (বাদামী ও সবুজের মিশ্রণ)।
১৯৭৬ সালে মুরের পরিবার লস অ্যাঞ্জেলেসে স্থায়ী ভাবে থাকতে শুরু করেন। মুর ভর্তি হন হলিউডের ফেয়ারফ্যাক্স হাই স্কুলে। সেখানে তার সহপাঠীদের মধ্যে ছিলেন রেড হট চিলি পেপারস এর প্রধান অ্যান্টনি কিডিস ও ব্যাসিস্ট মাইকেল বালজারি এবং অভিনেতা টিমোথি হাটন। মুরের যখন ষোলো বছর বয়স, তখন তার বন্ধু অভিনেত্রী নাস্তাস্জা কিন্সকি তাকে পড়াশোনা ছেড়ে অভিনেত্রী হতে রাজি করান। মুরের দুটি ছোট সতভাই আছে: জেমস ক্রেগ হার্মন (পৈত্রিক) এবং মর্গ্যান গাইনেস (মায়ের দিক থেকে, জন্ম ১৯৬৭)। মুর হলেন একজন প্রাক্তন বিজ্ঞানতাত্ত্বিক।
কর্ম জীবন
thumb|right|150px|১৯৮৯ সালে একাডেমী পুরস্কারে ডেমি মুর ডেমি মুরের প্রথম ছবি ১৯৮২ সালে। এটি ৩-ডি (ত্রিমাত্রিক) বিজ্ঞান কল্পকাহিনী/ভয়ের ছবি, প্যারাসাইট । ড্রাইভ-ইন গোষ্ঠীতে ছবিটি জনপ্রিয় হয় এবং মোট ৭ মিলিয়ন ডলার লাভ করে। তবে মুর বিপুল পরিচিতি পান ১৯৮২ - ১৯৮৩ সালের এবিসি সোপ অপেরা জেনেরাল হসপিটাল  -এ জ্যাকি টেম্পেলটনের চরিত্রে অভিনয় করে। ১৯৮২ সালে ইয়াং ডক্টরস ইন লাভ  নামক একটি ব্যঙ্গাত্মক (স্পুফ) ছবির শেষের দিকে মুর একটি অস্বীকৃত ক্যামিও চরিত্রে অভিনয় করেন।
thumb|left|150px|ডেমি মুর (১৯৯০) ১৯৮০ সালের শুরুতে মুর সেন্ট এলমো'স ফায়ার  ও  অ্যাবাউট লাস্ট নাইট  -এর মতো তারুণ্যে ভরা ছবিতে অভিনয় করেন এবং এই সময়ে প্রায়ই তাকে ব্র্যাট প্যাকের অন্যতম হিসেবে তালিকাভুক্ত করা হতো, একটি নাম যা সেই সময়ের কিছু নির্দিষ্ট বিখ্যাত তরুণ-তরুণী অভিনেতাদের সংবলিত গোষ্ঠীকে দেওয়া সংবাদ মাধ্যম। ১৯৯৮ সালে ডেমি কার্ল সুল্ত্জ পরিচালিত দ্য সেভেন্থ সাইন ছবিতে অভিনয় করেন। গোস্ট  -এর বাণিজ্যিক সাফল্যের পর মুর আ ফিউ গুড মেন , ইনডিসেন্ট প্রোপোজাল, ডিসক্লোজার ও দ্য হাঞ্চব্যাক অফ নোতরডেমের মত ছবিতে আরো উল্লেখযোগ্য ভূমিকায় অভিনয় করেন। এর ফলে তিনি হয়ে ওঠেন প্রথম অভিনেত্রী, যাঁর পারিশ্রমিক ১০ মিলিয়ন ডলারের মাত্রা ছুঁয়ে ফেলে। ১৯৯০ সালের দশকের প্রথম দিকে মুর ছিলেন হলিউডের সব থেকে বেশি পারিশ্রমিকের অভিনেত্রী। গোস্ট -এর মত সাফল্য তিনি আর পাননি। দ্য স্কারলেট লেটার, দ্য জুরর, স্ট্রিপটিজ, ও জি.আই. জেন -এর মত ছবিগুলো তেমন সফলতা অর্জন করতে পারে নি। এর মধ্যে প্যাশন অফ মাইন্ড ছবিতে মুরের সহ অভিনেতা জস অ্যাকল্যান্ড মুরের তীব্র সমালোচনা করে বলেন যে মুর "খুব উজ্জল বা প্রতিভাবান নন"। যদিও অ্যাকল্যাণ্ড ২০০৮ সালের ছবি ফ্ললেসে মুরের সঙ্গে আবার অভিনয় করেন। একই সময়ে মুর ন্যান্সি সাভোকা রচিত ইফ দিজ ওয়ালস কুড টক নামক একটি ছোট ধারাবাহিক বা মিনি সিরিজ টভিতে প্রযোজনা করেন ও তাতে অভিনয়ও করে। এটি ছিল গর্ভপাত বিষয়ক তিনপর্বের একটি সিরিজ যার মধ্যে সাভোকা দুটো ভাগের পরিচালনা করেন। এর মধ্যে একটিতে মুর কে দেখা যায় ১৯৫০ সালে একাকী এক মহিলার চরিত্রে যিনি গোপনে গর্ভপাত করতে সচেষ্ট। মুর এই চরিত্রে অভিনয়ের জন্য গোল্ডেন গ্লোব শ্রেষ্ঠ অভিনেত্রীর মনোনয়ন পান।
প্ল্যানেট হলিউড নামক আন্তর্জাতিক বিষয়ভিত্তিক রেস্টরান্ট চেন-এ (২২শে অক্টোবর, ১৯৯১ সালে নিউ ইয়র্কে স্থাপিত হার্ড রক ক্যাফের অনুকরণে), সিলভেস্টর স্ট্যালন, আর্নল্ড সোয়ারজেনেগা ও তার তৎকালীন স্বামী ব্রুস উইলিসের সঙ্গে মুর একটি "সেলিব্রিটি ইনভেস্টর" স্থাপন করে ছিলেন।
অভিনয় জীবনে দীর্ঘকালের অবসর ভেঙে মুর ২০০৩ সালে চার্লি'জ অ্যাঞ্জেলস নামক ছবিতে ফিরে আসেন। এক বখে যাওয়া সদস্যের চরিত্রে অভিনয় করেন তিনি। চার্লি'জ অ্যাঞ্জেলস: পূর্ণ থ্রটল। ২০০৬ সালে তিনি একরাশি তারকা সমৃদ্ধ ববি  ছবিতে অভিনয় করেন। এই ছবিতে তার স্বামী অ্যাস্টন কুচারও ছিলেন যদিও তাদের দুজনের একসঙ্গে কোন দৃশ্য ছিল না। এরপর তিনি ২০০৭ সালে ১লা জুনে মুক্তিপ্রাপ্ত থ্রিলার ছবি মিঃ ব্রুকস -এ অভিনয় করেন। জন বন জভির লংফর্ম ভিডিও "ডেস্টিনেশন এনিহয়্যের" -তে মুরকে জেনির চরিত্রে দেখা যায়।
২০০৬ সালে মুর হয়ে ওঠেন হেলেনা রুবিনস্টাইনের কসমেটিক ব্র্যান্ডের নতুন মুখ।
ভ্যানিটি ফেয়ার বিতর্ক
১৯৯১ সালের আগস্টে, ভ্যানিটি ফেয়ার পত্রিকার প্রচ্ছদে মোর ডেমি মুর বা আরো বেশি ডেমি মুর শিরোনামে মুরের নগ্ন চিত্র প্রকাশিত হয়। অ্যানি লিবোভিত্জ ছবিটি তোলেন যখন মুর সাত মাসের অন্তসত্ত্বা এবং তার গর্ভে তার কন্যা স্কাউট লারু, চিত্রটির উদ্দেশ্য ছিল "হলিউড-বিরোধী, চাকচিক্য-বিরোধী" মনোভাব প্রকাশ করা। প্রচ্ছদটি ভ্যানিটি ফেয়ার ও ডেমি মুরকে ঘিরে এক গভীর বিতর্কের সৃষ্টি করে। টেলিভিশন, রেডিও ও সংবাদপত্রে বিস্তর আলোচিত হয় এই বিষয়টি। লিবোভিত্জ-এর অন্তসত্ত্বা যৌন প্রতীকের অকপট প্রতিকৃতির ফলে যৌন বিষয় হিসেবে না দেখে ছবিটিকে শক্তির প্রতীক হিসেবে দেখা নিয়ে নানান মতামত দেখা দেয়।
ব্যক্তিগত জীবন
thumb|right|কুচার এবং মুর, সেপ্টেম্বর ২০০৮ ডেমি মুর গায়ক ফ্রেডি মুরের সঙ্গে ১৯৭৯ খ্রিষ্টাব্দে বিবাহসূত্রে আবদ্ধ হয়েছিলেন। তাদের বিচ্ছেদ হয় ১৯৮৫ খ্রিষ্টাব্দে। ১৯৮৭ খ্রিষ্টাব্দে মুনলাইটিং -খ্যাত ব্রুস উইলিসের সঙ্গে মুরের পরিচয় ঘটে এবং পরিচয়ের মাত্র দু'মাস পরেই তারা বিয়ে করেন। এই তারকা দম্পতির তিনটি কন্যাসন্তান আছে, যথা: রুমার গ্লেন উইলিস (জন্ম: ১৬ই আগস্ট, ১৯৮৮), স্কাউট লারু উইলিস (জন্ম: ২০শে জুলাই, ১৯৯১) এবং তালুলাহ বেল উইলিস (জন্ম: ৩রা ফেব্রুয়ারি, ১৯৯৪)। ডেমি ও ব্রুসের ছাড়াছাড়ি হয় ১৯৯৮ খ্রিষ্টাব্দে। তাদের আনুষ্ঠানিক বিবাহ বিচ্ছেদ হয় ২০০০ খ্রিষ্টাব্দে। এতদসত্বেও তাদের মধ্যে গভীর বন্ধুত্ব বিদ্যমান। ২০০৩ খ্রিষ্টাব্দে ডেমি মুর অভিনেতা অ্যাস্টন কুচারের সঙ্গে মেলামশো শুরু করেন। তাদের বন্ধুত্ব অচিরেই গভীর প্রণয়ে পরিণত হয়। তবে তাদের আনুষ্ঠানিক বিয়ে সম্পন্ন হয় বেশ বিলম্বে, ২০০৫ খ্রিষ্টাব্দে।
মুরের মূল বাসস্থান আইডাহো রাজ্যের হেলিতে বিখ্যাত সান ভ্যালি অবকাশযাপন কেন্দ্রর সন্নিকটে। তবে অধিকাংশ সময় কাটে লস অ্যাঞ্জেলেস এলাকায়, কুচারের সাহচর্যে। মেন-এ সেবাগো হ্রদের ধারে মুরের একটি জলবর্তী বাড়ি আছে। মুর ফিলিপ বার্গের কাবালা সেন্টার ধর্মের অনুসারী। কুচারকেও তিনি এই ধর্মে দীক্ষিত করেছেন। এ বিষয়ে মুর বলেন যে তিনি "ইহুদির মত বড় হন নি, কিন্তু ... তার মতে [তিনি] [তাঁর] অন্য যেকোন বন্ধুর থেকে কিছু নির্দিষ্ট প্রথার অর্থতাৎপর্য অনুধাবন করতে সক্ষম হয়েছেন।" জনশ্রুতি আছে যে উদরপূর্তির ব্যাপারে তিনি রুচিহীন, কিন্তু মুর তা অস্বীকার করেন। সম্প্রতি মারিও তেস্তিনো ফটোশুটে হ্যামবার্গার খাওয়ার একটি ভেগান ) (নিরামিষভোজী সম্প্রদায়) গুজব খারিজ করেন।
অ্যাস্টন কুচারের সঙ্গে বিয়ের দুই বছর পর ডেমি মুর তার পদবি পরিবর্তনপূর্ব্বক "কুচার" করেন। তবে "মুর" পদবীটি তার কর্ম ও অভিনয় ক্ষেত্রে অদ্যাবধি ব্যবহার করে চলেছেন।  নিউ ইয়র্ক টাইমস পত্রিকার ভাষ্য অনুযায়ী ডেমি মুর "বিশ্বের সবথেকে হাই-প্রোফাইল পুতুল সংগ্রাহক", এবং তার অন্যতম প্রিয় হল জিনি মার্শাল ফ্যাশন ডল।
বহিঃসংযোগ
, U.S.
হাতরস লোকসভা কেন্দ্র
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।
হাথরাস লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী রাজবীর সিং দিল্লার।
মীর মকসুদুস সালেহীন
মীর মকসুদুস সালেহীন (১৯২৯-১৯৮৮) নাট্য-নির্দেশক, অভিনেতা, গ্রুপ থিয়েটার সংগঠক। তার নেতৃত্ব ও পরিচালনায় ড্রামা সার্কল  কলকাতা ও পশ্চিম পাকিস্তানের বিভিন্ন শহরে নাটক প্রদর্শন করে। তিনি তনিহা (১৯৬৪) চলচ্চিত্রে সহকারী চিত্র পরিচালকের দায়িত্বও পালন করেন।
জন্ম ও শিক্ষাজীবন
মীর মকসুদুস সালেহীন জন্মগ্রহণ করেন ১৯২৯ সালে ময়মনসিংহ জেলার গফরগাঁও। ১৯৫৫ সালে ঢাকার জগন্নাথ কলেজ থেকে আইকম ও বিকম পাস করেন। পর তিনি এমকমে ঢাকা বিশ্ববিদ্যালয়ে ভর্তি হন। নাটকের ওপর উচ্চশিক্ষা গ্রহণ করতে তিনি ১৯৬১ সালে বৃত্তি নিয়ে মার্কিন যুক্তরাষ্ট্রের ইস্ট ওয়েস্ট সেন্টারে চলে যান। বর্তমানে নিউইয়র্কে স্থায়িভাবে বসবাস করেন। সেখানে ‘সাগর লিমিটেড’ নামে একটি শিপিং এজেন্সির মালিক তিনি।
কর্মজীবন
মকসুদুস সালেহীনের নাট্যচর্চা শুরু করেন স্কুলজীবন থেকে। তিনি ১৯৪৬-১৯৪৮ সাল পর্যন্ত তিনি গ্রামে অনেক নাটকের অভিনয় ও পরিচালনা করেন। ১৯৫৫-১৯৬০ সালে জগন্নাথ কলেজ ও ঢাকা বিশ্ববিদ্যালয়ের অনেক নাটকে অংশ নেন। ডাকসুর নীলদর্পণ নাটক কার্জন হলে যৌথ ভাবে পরিচালনা করেন ১৯৫৫ সালে। তিনি সলিমুল্লাহ হল দুই পুরুষ নাটকে অভিনয় করেন। ঢাকা বিশ্ববিদ্যালয়ের কৃষ্টি সংসদের নবসংস্করণ নাটক পরিচালনাও তিনি করেন। ডাকসুর প্রমোদ সম্পাদক হিসেবে তার উদ্যোগে আয়োজিত সাংস্কৃতিক উৎসবে ১৯৫৫-৫৬ সালে পাঁচটি নাটক মঞ্চস্থ হয়। এতে তার পরিচালিত মানচিত্র নাটকটি প্রশংসিত হয়।  তিনি তনিহা চলচ্চিত্রে সহকারী চিত্র পরিচালকের দায়িত্বও পালন করেন ১৯৬৪ সালে।
মৃত্যু
মীর মকসুদুস সালেহীন ১৯৮৮ সালে মারা যান।
বহি:সংযোগ
বাংলাপিডিয়ায় –মীর মকসুদুস সালেহীন
ব্রায়ান ট্রেসি
ব্রায়ান ট্রেসি (জন্ম ৫ জানুয়ারী, ১৯৪৪) একজন কানাডিয়ান-আমেরিকান অনুপ্রেরণামূলক বক্তা এবং আত্ম-উন্নয়ন বিষয়ক লেখক। তিনি ৮০টিরও বেশি বইয়ের লেখক যা অনেক ভাষায় অনূদিত হয়েছে। তার জনপ্রিয় বই হলো আর্ন হোয়াট ইউ আর রিয়ালি ওয়ার্থ, ইট দ্যাট ফ্রগ!, ''নো এক্সিকিউজ! দ্য পাওয়ার অফ সেল্ফ-ডিসিপ্লিন এবং দ্য সাইকোলজি অফ এচিভমেন্ট'' ।
কর্মজীবন
ট্রেসি হলেন ব্রায়ান ট্রেসি ইন্টারন্যাশনালের চেয়ারম্যান এবং প্রধান নির্বাহী কর্মকর্তা (সিইও)। এটি ব্রায়ান ট্রেসির একটি কোম্পানি যা ১৯৮৪ সালে ভ্যাঙ্কুভার, ব্রিটিশ কলাম্বিয়া, কানাডায় প্রতিষ্ঠিত হয়েছিল। এটি নেতৃত্ব, বিক্রয়, আত্মসম্মান, লক্ষ্য নির্ধারণ, কৌশল, সৃজনশীলতা এবং সাফল্যের মনোবিজ্ঞানের উপর কাউন্সেলিং তথা বই, অডিও, কোর্স সহ নানা জিনিস বিক্রি করে। এটির সদর দফতর ব্যাঙ্কার্স হিল, সান দিয়েগো, ক্যালিফোর্নিয়ায় অবস্থিত ।
তার কোম্পানি প্রতিষ্ঠার আগে, ট্রেসি একটি উন্নয়ন সংস্থার প্রধান অপারেটিং অফিসার ছিলেন। তিনি বর্তমানে ক্যালিফোর্নিয়ার সোলানা বিচে সদর দফতরের ৩টি কোম্পানির সভাপতি হিসাবে কর্মরত আছেন।
রাজনীতি
২০০৩ সালে, ট্রেসি একটি স্বাধীন প্ল্যাটফর্ম থেকে ক্যালিফোর্নিয়া গবারনেটোরিয়াল রিকল নির্বাচনে ১৩৫ জন প্রার্থীর একজন হিসাবে দাঁড়িয়েছিলেন। তিনি ৭২৯ ভোট পেয়েছিলেন। তার প্রচারাভিযান বিবিসি রবিবার সকালের রেডিও শো ব্রডকাস্টিং হাউসে প্রদর্শিত হয়েছিল। নির্বাচনী প্রক্রিয়া কীভাবে এগিয়ে চলছে তার আপডেটের জন্য উপস্থাপক এডি মেয়ার ট্রেসিকে প্রতি সপ্তাহে ফোন করত। নির্বাচনের দিন, সাংবাদিক মেয়ার ক্যালিফোর্নিয়ায় উড়ে গিয়েছিলেন ট্রেসির সাথে ব্যক্তিগতভাবে দেখা করতে। গিয়ে জানতে পারলেন, ট্রেসি প্রচারণার শেষ সপ্তাহে দুবাইতে গিয়েছেন।
ক্যাবিনেট মিশন ১৯৪৬
ব্রিটেন থেকে ভারতে প্রেরিত ক্যাবিনেট মিশন ১৯৪৬ ছিলো আলোচনা ও পরিকল্পনার দ্বারা স্বাধীনতা প্রদানের মাধ্যমে ভারতীয় নেতৃত্বের নিকট ব্রিটিশ সরকারের কাছ থেকে ক্ষমতা হস্তান্তরের একটি পদক্ষেপ। যুক্তরাজ্যের তৎকালীন প্রধানমন্ত্রী ক্লিমেন্ট এট্‌লি-এর উদ্যোগে প্রণীত এই কমিটি ছিলো তিন সদস্য বিশিষ্ট, যাতে অন্তর্ভুক্ত ছিলেন, বৃটেনের ভারত বিষয়ক সেক্রেটারী অব স্টেট লর্ড পিটিক-লোরেন্স, ব্রিটিশ বোর্ড অব ট্রেডের সভাপতি স্যার স্ট্যাফর্ড ক্রিপ্‌স্‌, এবং এবং রাজকীয় নৌ-সেনাবিভাগের প্রথম অধিনায়ক এ. ভি. আলেকজান্ডার। তবে এতে ভারতের তৎকালীন ভাইসরয় লর্ড ওয়েভল অংশগ্রহণ করেননি। সুতরাং বলা যায় যে ক্যাবিনেট মিশন নিয়ে বহু আলোচিত হয়েছে।
আবুল কাসেম নোমানী
আবুল কাসেম নোমানী (জন্ম: ১৯৪৭, আরবি ও উর্দু:ابوالقاسم نعمانی) একজন ভারতীয় সুন্নি মুসলিম পণ্ডিত এবং দারুল উলূম দেওবন্দের বর্তমান মুহতামিম। সম্প্রতি জরিপে তিনি বিশ্বের সবচেয়ে প্রভাবশালী ৫০০ জন মুসলিমের মধ্যে স্থান পেয়েছেন।
ক্যাবিনেট মিশন ১৯৪৬
উদ্দেশ্য এবং প্রস্তাবণাসমূহ
এই মিশনের মূল উদ্দেশ্যসমূহ ছিলো:
আবুল কাসেম নোমানী
প্রারম্ভিক জীবন
আবুল কাসেম নোমানী ১৪ই জানুয়ারি ১৯৪৭ সালে ভারতের বারাণসীতে জন্মগ্রহণ করেন। তার পিতার নাম হাজী মুহাম্মদ হানিফ। তিনি প্রাথমিক শিক্ষা সমাপ্ত করেন নিজ মায়ের কাছে। কুরআন শিক্ষা লাভ করেন মা এবং দাদার কাছে। এরপর ভর্তি হন জামিয়া ইসলামিয়া মদনপুরা বেনারশে। দারুল উলুম মৌ এবং মিফতাহুল উলুম মাদ্রাসায় পড়ার পর ভর্তি হন দারুল উলুম দেওবন্দে। তিনি ১৯৬৭ সালে দারুল উলুম দেওবন্দ থেকে স্নাতক পাশ করেন। ১৩৮৮ হিজরির শাবান মাসে তিনি এই বিশ্ববিদ্যালয় থেকে উচ্চতর ইসলামি আইনজ্ঞ ডিগ্রি প্রাপ্ত হন।
ক্যাবিনেট মিশন ১৯৪৬
১৬ মে গৃহীত পরিকল্পনা
16 ই মে মন্ত্রী মিশন নিজস্ব পরিকল্পনা ঘোষণা করেন । মন্ত্রী মিশনের পরিকল্পনায় বলা হয় যে, (1) ব্রিটিশ শাসিত ভারত ও দেশীয় রাজ্যগুলি কে নিয়ে একটি যুক্তরাষ্ট্র গঠিত হবে । (2) প্রদেশ গুলিতে পূর্ণ স্বায়ত্তশাসন প্রবর্তিত হবে এবং কেন্দ্রের হাতে কেবলমাত্র পররাষ্ট্র দেশরক্ষা ও যোগাযোগ ব্যবস্থা থাকবে. (3) হিন্দু-প্রধান দেশ গুলিকে ‘ক’, মুসলিম প্রধান দেশ গুলিকে ‘খ’ এবং বাংলা ও আসাম কে ‘গ ’ শ্রেণীতে বিভক্ত করা হবে । (৪) প্রদেশগুলি নিজেদের শাসনতন্ত্র নিজেরাই রচনা করবে এবং ইচ্ছা করলে একই                    স্বার্থবিশিষ্ট  প্রদেশে গুলি (যথা-ক, খ, গ) জোট বাঁধতে পারবে ।(5) প্রত্যেক শ্রেণী (যথা ক, খ, গ)ও দেশীয় রাজ্যগুলির নির্বাচিত প্রতিনিধিদের নিয়ে সংবিধান সভা বা গণপরিষদ গঠিত হবে এবং এই গণপরিষদে ভারতীয় যুক্তরাষ্ট্রের শাসনতন্ত্র রচনার করবে ।(6) শাসনতন্ত্র রচিত না হওয়া পর্যন্ত ভারতের প্রধান রাজনৈতিক দলের প্রতিনিধিদের নিয়ে একটি অন্তবর্তীকালীন সরকার গঠিত হবে ।
টীকা
3. India's Constitutional Question - The Cabinet Mission Plan 1946
আবুল কাসেম নোমানী
শিক্ষকবৃন্দ
নোমানীর উল্লেখযোগ্য ওস্তাদগণের মধ্যে রয়েছেন শায়খুল হিন্দের বিশিষ্ট শাগরেদ মাওলানা ইব্রাহিম বালয়াবী, মাওলানা ফখরুদ্দীন মুরাদাবাদী, ফখরুল হাসান মুরাদাবাদী, মাহমুদ হাসান গাঙ্গুহী, কারী তৈয়ব সাহেব সহ অনেকেই।
কর্মজীবন
শিক্ষাজীবন সমাপ্তির পর তিনি ১৩৮৮ হিজরির জিলকদ মাসে প্রাচীন শিক্ষা প্রতিষ্ঠান জামিয়া ইসলামিয়া মদনপুরা বেনারশে শিক্ষক হিসেবে যোগদান করেন। এরপর ১৯৯২ সালে দারুল উলুমের মজলিসে শুরার (পরিচালনা কমিটি) সদস্য হন। গোলাম মুহাম্মদ বাস্তানবীর পর, নোমানী ২১ জুলাই ২০১১ সালে দারুল উলুম দেওবন্দের আচার্য নিযুক্ত হন। তিনি খানখায়ে মাহমুদিয়ায় পরিচালকের দায়িত্বও পালন করেছেন।
তাসাউফ
ছাত্রাবস্থায় মুহাম্মদ জাকারিয়া কান্ধলভির হাতে ১৩৮৬ হিজরিতে বায়আত গ্রহণ করেন। এরপর ১৩৮৮ হিজরিতে মাহমুদ হাসান গাঙ্গুহীর নিকট বায়আত গ্রহণ করেন। ১৩৯৫ হিজরিতে মাহমুদ হাসান গাঙ্গুহীর নিকট খেলাফত লাভ করেন।
উপাধি
তিনি সকলের মুখে নমুনায়ে সালাফ নামে পরিচিত।
ফতোয়া
খতমে বুখারী সম্পর্কে নোমানী বলেন,
সমালোচনা
সম্প্রতি ভারতের সিএএ ও এনআরসি বিল প্রসঙ্গে নারীরা আন্দোলন শুরু করলে নোমানী বলেন, “নারীদের আন্দোলন করা উচিত নয়”। তাঁর এই বক্তব্যে সারাদেশ ব্যাপী সমালোচনা শুরু হয়। পরবর্তীতে নোমানী পূূূূর্বের বক্তব্যে প্রত্যাহার করে বলেন,
রঘুভাই মেরাজভাই দেশাই
রঘুভাই মেরাজভাই দেশাই একজন ভারতীয় রাজনীতিবিদ। তিনি একটি উপনির্বাচনে জয়ী হওয়ার পর ২০১৯ থেকে ২০২২ সাল পর্যন্ত রাধনপুর বিধানসভা কেন্দ্র থেকে গুজরাট বিধানসভার সদস্য ছিলেন।   তিনি ভারতীয় জাতীয় কংগ্রেসের সাথে যুক্ত।
ওয়াল্টার ব্রিয়ারলি
প্রথম-শ্রেণীর ক্রিকেট
ওয়াল্টার ব্রিয়ারলি মূলতঃ ফাস্ট বোলার ছিলেন। উইজডেনের ভাষায় তিনি ঘূর্ণায়মান অগ্নিকুণ্ড ছিলেন। তিনি পূর্ণাঙ্গ শক্তিমত্তা ও যথার্থ ওজন নিয়ে পেস ও সুইং বোলিং করতেন। ২৬ বছর বয়সে কাউন্টি ক্রিকেট খেলতে শুরু করেন। বলকে খুবই দ্রুততার সাথে ঘুরাতে সক্ষমতা দেখান। পরের বছর ওল্ড ট্রাফোর্ডের উইকেটে এর বহিঃপ্রকাশ ঘটে। তবে অনুপযোগী পিচে উইকেট লাভে ব্যর্থ হবার প্রেক্ষিতে দলের বাইরে চলে যেতে হয়।
পরের বছর তার বোলিং ল্যাঙ্কাশায়ারের পার করা চমৎকার মৌসুমের অবিচ্ছেদ্য অংশ ছিল। ষোল জয়ের বিপরীতে কোন পরাজয় ছিল না। তবে, উইজডেন মৌসুমের শেষদিকে তার বোলিং অকার্যকরতার কথা তুলে ধরে। পরের বছর তার বোলিং এতোটাই কার্যকর ছিল যে মরা পিচেও সফলতা পান। ওল্ড ট্রাফোর্ডে সমারসেটের বিপক্ষে পেস ও নিখুঁত বোলিংয়ের অপূর্ব ক্রীড়াশৈলী প্রদর্শনে সক্ষমতা দেখান।
টেস্ট ক্রিকেট
কাউন্টি ক্রিকেটে চমৎকার ফলাফলের প্রেক্ষিতে অস্ট্রেলিয়ার বিপক্ষে সিরিজের চতুর্থ টেস্টে তাকে দলের সদস্য হিসেবে মনোনীত করা হয়। উভয় ইনিংসেই চারটি করে উইকেট পান। ওভালের চূড়ান্ত টেস্টে ১৪ উইকেটের ছয়টিই ছিল তার। তন্মধ্যে, প্রথম ইনিংসে ৫/১১০ লাভ করেন। ঐ মৌসুমের অংশগ্রহণকৃত সকল খেলায় মোট ছয়বার ভিক্টর ট্রাম্পার তার শিকারে পরিণত হন। ১৯.২৫ গড়ে ১৮১ উইকেট নিয়ে শীর্ষস্থান দখল করেন। দম রেখে ও যোগ্যতার স্বাক্ষর রেখে দীর্ঘ দূরত্ব অতিক্রম করে দ্রুততম পেস বোলিং করতেন ওয়াল্টার ব্রিয়ারলি। এ প্রেক্ষিতে ১৯০৬ সালে উইজডেন উল্লেখ করে যে, স্মরণীয় করে রাখার জন্যে আর কোন বাদ রাখেননি।
তবে, ঐ সময়ে বিশ্বের সেরা ফাস্ট বোলার হিসেবে নিজেকে প্রতিষ্ঠিত করলেও ঐ মৌসুম শেষে ব্যবসায়িক দায়বদ্ধতার কথা তুলে ধরেন। অবশ্য এরপর নিজের মন পরিবর্তন করেন ও ১৯০৬ সালে ল্যাঙ্কাশায়ারের পক্ষে পাঁচ খেলায় অংশ নেন। লর্ডসে জেন্টলম্যানের সদস্যরূপে নেভিল নক্সের সাথে স্মরণীয় বোলিং নৈপুণ্য প্রদর্শন করেন তিনি। আবারও তিনি ১৯০৮ সাল পর্যন্ত কাউন্টি দলটির পক্ষে খেলতে অস্বীকৃতিজ্ঞাপন করেন। ১৯০৭ সালে জেন্টলম্যানের সদস্যরূপে একটিমাত্র কার্যকরী প্রথম-শ্রেণীর খেলায় অংশ নিয়েছিলেন। দলের উত্তরণে কয়েকবছর ব্যক্তিগতভাবে সময় দেন। তখনও তিনি যথেষ্ট কার্যকরী ছিলেন। কিন্তু, অল্পের জন্য সফরকারী দক্ষিণ আফ্রিকার বিপক্ষে লর্ডসে খেলতে পারেননি। ১৯০৮ সালে ল্যাঙ্কাশায়ার কর্তৃপক্ষের সাথে বেশ মনোমালিন্যের সৃষ্টি হয় তার। আগস্ট মাসের অধিকাংশ খেলা থেকে ব্যবসায়িক দায়বদ্ধতার কারণে বিরত থাকলেও চমৎকার বোলিং করতেন।
মাত্র সতেরো খেলায় ১৪৮ উইকেট পান। ফলশ্রুতিতে উইজডেন কর্তৃক বর্ষসেরা ক্রিকেটারের সম্মাননা লাভ করেন। ১৯০৯ সালে নিজেকে আরও মেলে ধরেন। কিন্তু একমাত্র টেস্টে তেমন কিছুই করতে পারেননি। পরের দুই বছর ব্যবসায়িক কারণে ও বড় ধরনের দূর্ঘটনার কারণে খেলায় অংশগ্রহণে সীমিতরূপ ধারণ করে। ল্যাঙ্কাশায়ারের আটান্নটি চ্যাম্পিয়নশীপের খেলায় তিনি মাত্র চৌদ্দটিতে অংশ নিয়েছিলেন।
পরের বছর ব্রিয়ারলির সাথে ল্যাঙ্কাশায়ার কমিটির সম্পর্কের চিড় ধরে। ১৯১২ সালের শুরুতে বিষয়টি পরিষ্কার হয়ে যায় যে, তিনি আর কাউন্টি ক্রিকেট খেলবেন না। তবে, ব্যবসাক্ষেত্রে সুযোগ আসার ফলে মাইনর কাউন্টিজ প্রতিযোগিতায় চেশায়ারের পক্ষে খেলার সুযোগ পান। আরও একটি টেস্টে অংশ নিলেও উইকেট থেকে কিছুই সহায়তা পাননি।
মনেপ্রাণে ক্রিকেটের প্রতি আসক্তি ছিল তার। কিন্তু, ব্রিয়ারলি’র ব্যাটিং চিত্র সম্পূর্ণ বিপরীত চিত্র তুলে ধরে। সকল স্তরের ক্রিকেটে অংশ নিয়ে ৮৪৪ উইকেট লাভ করলেও মাত্র ৯০৮ রান তুলতে পেরেছিলেন তিনি। নেভিল কারদাস তার সম্পর্কে লিখেছিলেন যে, প্রত্যেক বলই ব্রিয়ারলিকে বেশ সমস্যায় ফেলতো।
অবসর
ক্রিকেট খেলা থেকে অবসর নেয়ার পর লর্ডসের সাথে সম্পর্ক বজায় রাখেন। ১৯২৮-২৯ সময়কালে মাঠকর্মী হিসেবে বিল বোসের নিযুক্তি লাভের পর তাকে মূল্যবান প্রশিক্ষণ প্রদান করেছিলেন।
৩০ জানুয়ারি, ১৯৩৭ তারিখে মেরিলেবোনের মিডলসেক্স হাসপাতালে ৬১ বছর বয়সে তার দেহাবসান ঘটে।
আলজেরীয় লেখিকাদের তালিকা
এটি আলজেরিয়ায় জন্মগ্রহণকারী বা সেই দেশের সাথে ঘনিষ্ঠভাবে জড়িত নারী লেখিকাদের একটি তালিকা ।
রানওয়ে প্রান্ত আলো
রানওয়ে প্রান্ত আলো অন্ধকারের সময়কালে বা সীমাবদ্ধ দৃশ্যমানতার পরিস্থিতিতে রানওয়েগুলির কিনারাটির বাহ্যরেখা তৈরি করতে ব্যবহৃত হয়। এই আলোক ব্যবস্থাগুলি তীব্রতা অনুসারে শ্রেণিবদ্ধ করা হয়, যা এই ব্যবস্থাটি উৎপাদন করতে সক্ষম:
অনেকগুলি এইচআইআরএল এবং এমআইআরএল ব্যবস্থায় পরিবর্তনশীল তীব্রতা নিয়ন্ত্রণ বিন্যাস থাকে, অন্যদিকে এলআইআরএলগুলির সাধারণত একটি তীব্রতা বিন্যাস থাকে। যে বিমানবন্দরগুলিতে একটি নিয়ন্ত্রণ টাওয়ার রয়েছে, টাওয়ারটি দৃশ্যমানতা এবং বিমানচালকের পছন্দগুলির জন্য অ্যাকাউন্ট হিসাবে আলোগুলি পরিচালনা করবে, তবে কিছু বিমানবন্দরগুলিতে নিয়ন্ত্রণ টাওয়ার নেই। এই বিমানবন্দরগুলিতে বিমানচালক নিয়ন্ত্রিত আলোকসজ্জা বা পিসিএল থাকবে, যেখানে বিমানচালক নির্দিষ্ট সময়ের জন্য মাইক্রোফোনের বোতামটি চেপে নিজেই আলোকে সামঞ্জস্য করতে পারেন।
রানওয়ে প্রান্তের বেশিরভাগ আলোই পরিষ্কার বা সাদা, তবে কিছু পরিস্থিতিতে বিমানচালকদের অতিরিক্ত তথ্য দেওয়ার জন্য ব্যতিক্রম কিছু ব্যবস্থা রয়েছে।
যখন কোনও উপকরণ রানওয়ে আলো তৈরি করা হয়, তখন শেষ ৬০০ মিটার (২ হাজার ফুট), বা রানওয়ের দৈর্ঘ্যের অর্ধেক (যেটি কম) উপলব্ধ, দ্বি-দিকনির্দেশক হয়। তারা রানওয়ের সংক্ষিপ্ত প্রান্ত থেকে বিমানচালকদের কাছে সাদা দেখায়, কিন্তু অন্য প্রান্ত থেকে আগত একজন বিমানচালক, যিনি অবতরণ করছেন বা সেই দিকে যাত্রা করছেন, সেক্ষেত্রে রানওয়েটি শেষের দিকে এসে গেছে তা বোঝাতে আলোগুলি হলুদ দেখায়।
মেহেরপুর সরকারি উচ্চ বিদ্যালয়
মেহেরপুর সরকারি উচ্চ বিদ্যালয় মেহেরপুর, বাংলাদেশে অবস্থিত। এটি ১৮৫৪ সালে প্রতিষ্ঠিত, যা ব্রিটিশ অবিভক্ত ভারত উপমহাদেশ থাকাকালীন সময় থেকে এর কার্যক্রম শুরু হয়। ১৯৪৭ সালের ভারত বিভাগের আগে স্কুলটি বর্তমান ভারতের নদিয়া জেলার কাথুলি গ্রামে অবস্থিত ছিল। রেডক্লিফ রেখা চিহ্নিতকরনের ফলে এটি পূর্ব বঙ্গের অন্তর্ভুক্ত হয়। পরবর্তিতে ১৯৬০ সালে, এটি বর্তমান জায়গায় স্থানান্তরিত করা হয় এবং মেহেরপুর মাল্টিলেটারাল মডেল হাই স্কুল নামে নামকরণ করা হয়। এর ৮ বছর পর, ১৫ নভেম্বর ১৯৬৮ সালে এর নাম মেহেরপুর সরকারি উচ্চ বিদ্যালয় নামকরণ করা হয়।
শিক্ষক মণ্ডলী
বর্তমানে এই বিদ্যালয়ে ২০ জন এর অধিক শিক্ষক পাঠদান করছেন।
দায়বদ্ধতা
বিদ্যালয় তার কার্যক্রমের জন্য, সহকারী কমিশনার (শিক্ষা), জেলা প্রশাসকের কার্যালয়ের কাছে জবাবদিহি করতে বাধ্য।
আফাকা লিপি
আফাকা লিপি (আফাকা সিকিফি) একটি ৫৬ বর্ণের ধ্বনিদলভিত্তিক লিপি। এটি ১৯১০ সালে সুরিনামের ইংরেজি-ভিত্তিক ক্রেওল এঞ্জুকা ভাষা লেখার জন্য উদ্ভাবিত হয়েছিল। এটির নামকরণ করা হয়েছে এটির উদ্ভাবক আফাকা আটুমিসির নামে। এটি ২১শ শতাব্দীতেও এঞ্জুকা ভাষা লেখার জন্য ব্যবহার হয়।
আফাকা একমাত্র লিপি যেটি ইংরেজির কোনো রূপ বা ক্রেওলের জন্য পরিকল্পনা করা হয়েছিল। এটি ইউনিকোডে অন্তর্ভুক্ত করার জন্য প্রস্তাবনা করা হয়েছে।
বর্ণ
আফাকা ত্রুটিপূর্ণ লিপি। স্বর স্বনিমীয়, তবে লেখা হয় না। অন্ত্যব্যঞ্জন (নাসিক্য) লেখা হয় না। দীর্ঘস্বর লেখা হয়, স্বরবর্ণ যোগ করে। প্রাক-নাসিক্যীভূত এবং ঘোষ স্পৃষ্টধ্বনি একই বর্ণ দিয়ে লেখা হয়। উ এবং ও  ধ্বনিসহ অক্ষরগুলি প্রায় আলাদা করা হয় না। /, /, এবং / ধ্বনিদলগুলির জন্য স্বতন্ত্র বর্ণ আছে। তবে যে অক্ষর [b, d, dy, f, g, l, m, n, s, y] দিয়ে শুরু হয় তাদের ক্ষেত্রে ভিন্ন বর্ণ ব্যবহার হয় না। এর ফলে আফাকা লিপিতে এঞ্জুকা ডিওকা হিসাবে লেখা হয়।
,, , ধ্বনিগুলির পরে  এবং  সহ অক্ষরগুলির মধ্যে পার্থক্য করা হয় না। [ba] ও [pa], এবং [u] ও [ku] লেখার জন্য একই বর্ণ ব্যবহার হয়। বেশ কিছু ব্যঞ্জনধ্বনির জন্য একটাই বর্ণ ব্যবহৃত হয়। [gw] ~ [gb] এর জন্য কোন বিশেষ বর্ণ নেই। এই বিভ্রান্তির ফলাফলটি হলো যে সব অক্ষরের মধ্যে কোনও অস্পষ্টতা নেই (স্বর বাদে) সবকটিই [t] ব্যঞ্জনধ্বনি দিয়ে শুরু।
বর্ণক্রম এবং প্রকার
আফাকার নিজস্ব হাতে লেখা অক্ষরের মধ্যে উল্লেখযোগ্য পার্থক্য দেখা যায়। বর্ণগুলির মধ্যে বেশ কিছু সংখ্যক বর্ণ প্রায় এক-চতুর্থাংশ ঘোরানো, এবং কখনও কখনও পাশাপাশি উল্টানো হয়। এই বর্ণগুলি হলো be, di, dyo, fi, ga, ge, ye, ni, nya, pu, se, so, te, এবং tu; lo, ba/pa, এবং wa-র ক্ষেত্রে পার্শ্বপ্রতিবিম্ব; sa, to কেবল উল্টানো। অন্যানগুলির বক্র এবং কৌণিক প্রকার আছে, যেমন do, fa, ge, go, ko, এবং kwa। আরও কিছু বর্ণের ক্ষেত্রে বৈকল্পিক রূপগুলি বর্ণের রেখাক্রমের পার্থক্য প্রতিফলিত করে বলে মনে হয়।
নমুনা
এটিই স্পষ্টত আফাকায় লিখিত প্রথম চিঠি। এটি ১৯১৭ সালের পাটিলি মোলোসি বুকু থেকে নেওয়া।
কেবুল লামজো জাতীয় উদ্যান
thumb|কেবুল লামজো জাতীয় উদ্যানে হরিণ কেবুল লামজো জাতীয় উদ্যান ভারতের মনিপুরে বিষ্ণুপুরের লোকটাক হ্রদ। এটি পৃথিবীর একমাত্র ভাসমান জাতীয় উদ্যান। অপরূপ সৌন্দর্য মণ্ডিত প্রাকৃতিক রঙ্গ-রসের অপূর্ব নিদর্শন
বিবরণ
ভারতের মনিপুরে বিষ্ণুপুরের লোকটাক হ্রদ। এটি বিশ্বের একমাত্র ভাসমান জাতীয় উদ্যান। ১৯৭৭ সালে জাতীয় উদ্যান বলে ঘোষণা করা হয়। বিপন্ন প্রজাতির পশু-পাখি ও গাছপালা রক্ষার উদ্দেশ্যে উদ্যানটি তৈরি হয়েছিল। সেখানে বর্তমানে রয়েছে মনিপুরের সাংঘাই হরিণ, ২৩৩ প্রজাতির জলজ উদ্ভিদ, এক শ’ প্রজাতির পাখি, ৪২৫ প্রজাতির পশু।
আল-বারা' ইবনে আযিব
আল-বারা' ইবনে আযিব (البراء بن عازب) মুহাম্মদের একজন অন্যতম সাহাবী এবং হাদিসের বর্ণনাকারী ছিলেন।
জীবনী
তিনি অল্প বয়সেই ইসলাম গ্রহণ করেছিলেন এবং খাইবার যুদ্ধসহ পনেরোটি যুদ্ধে নবীর সংঙ্গে পাশাপাশি যুদ্ধ করেছিলেন, যেখান থেকে তিনি হাদীস বর্ণনা করেছেন উসমানের খিলাফতের সময় ২৪/৬৪৫ খ্রিস্টাব্দে তাকে আল-রে (পারস্যে) গভর্নর করা হয়েছিল সবশেষে তিনি কুফায় অবসর গ্রহণ করেন এবং সেখানেই তিনি ৭১/৬৯০ সালে মৃত্যুবরণ করেন।
কাঠগোলাপ
কাঠগোলাপ (Frangipani), (দ্বিপদ নাম: Plumeria) হচ্ছে Apocynaceae পরিবারের একটি সপুষ্পক উদ্ভিদের গণের নাম। কাঠগোলাপ মেক্সিকো, মধ্য আমেরিকা, ভেনেজুয়েলা ও দক্ষিণ ভারতের স্থানীয় ফুল। কাঠগোলাপ বিভিন্ন নামে পরিচিত যেমন গুলাচি, গোলাইচ, গোলকচাঁপা, চালতাগোলাপ, গরুড়চাঁপা ইত্যাদি।
বিবরণ
গাছটি ৮-১০ মিটার পর্যন্ত উঁচু হতে পারে। কাঠগোলাপ বিচিত্র গড়নের হয়ে থাকে। ফুলের অন্যতম বৈশিষ্ট্য হলও কোনো কোনো ফুল দুধের মতো সাদা, কোনোটি সাদা পাপড়ির উপর হলুদ দাগ, আবার কোনোটি লালচে গোলাপি রঙের। আবার সাদা রঙের কিছু ফুল দীর্ঘ মঞ্জরিদণ্ডের আগায় ঝুলে থাকে ।
প্রজাতিসমূহ
গৃহীত প্রজাতিসমূহ
আনোয়ার উদ্দিন
প্রথম জীবন
আনোয়ার উদ্দিনের জন্ম ইংল্যান্ডের ইষ্ট লন্ডনে হলেও তার বাবা একজন সিলেটি এবং মা একজন ইংলিশ। তার বাবা ১৯৬০ সালের দিকে লন্ডনে আসেন। আনোয়ার উদ্দিন স্থানীয় বেথনাল গ্রিনের একটি প্রাইমারি স্কুল থেকে তার শিক্ষা জীবন শুরু করেন। তারা তিন ভাই এবং দুই বোন।
ক্যারিয়ার
আনোয়ার উদ্দিন হলেন প্রথম কোন ব্রিটিশ বাংলাদেশী ব্রিটেনে যিনি প্রফেশনাল ফুটবল খেলেছেন। সেই সাথে তিনি প্রথম কোন এশিয়ান যিনি ইংলিশ লিগে ক্যাপ্টেন ছিলেন। লন্ডনের ওয়েস্ট হাম ইউনাইটেডের হয়ে তার ইংলিশ ফুটবলের অভিষেক। একজন সাধারণ খেলোয়াড় হয়ে শুরু করলেও পরে তিনি এর অধিনায়ক হয়েছিলেন। তার দল যখন ১৯৯৯ সালে এফ এ জুব কাপে চেম্পিয়ান হয় তখন তিনি চেম্পিয়ান দলের সদস্য ছিলেন। পরে ২০০২ সালে তিনি সেফিল্ড অয়েন্সডে তে স্থানান্তরিত হন।
দেশী
দেশী (বিকল্প বানান: দেশি; ) দক্ষিণ এশিয়ার মানুষ, পণ্য, সংস্কৃতি এবং তাদের বিস্ফুরিত জনগণের জন্য ব্যবহৃত একটি শিথিল শব্দ, যা প্রাচীন সংস্কৃত শব্দ দেশ থেকে এসেছে এবং যার অর্থ "দেশ" বা "ভূমি"। শিথিল শব্দ হিসাবে দেশী হলো দেশ বা রাষ্ট্র বিষয়ক। যাইহোক, এটা প্রায়ই স্বীকার করে নিয়েছিল যে ভারত, বাংলাদেশ, পাকিস্তান, নেপাল, ভুটান ও শ্রীলঙ্কা হলো "দেশী দেশ" বা "দেশী সংস্কৃতির দেশ"।
ব্যুৎপত্তি
দেশী সংস্কৃত শব্দ দেশ হতে এসেছে যায় অর্থ "দেশ" বা "ভূমি"। ইন্দো-আর্য ভাষাসমূহতে, দেশ বলতে অঞ্চল, রাজ্য, প্রদেশ বা দেশ (বাংলা শব্দ)-কে বুঝায়। বাংলা ভাষায় "দেশি" হলো নিজ দেশের উৎপন্ন বা নিজ দেশের বা স্থানীয় জাত, যেমন: দেশী মাছ, দেশি মলা প্রভৃতি।
খাদ্য ও পানীয়
বাংলাদেশ, ভারত, পাকিস্তান, ভুটান, নেপাল ও শ্রীলঙ্কায় দেশী বলতে জাতীয় ও ঐতিহ্যবাহী খাবারগুলোকে বুঝানো হয়ে থাকে, তার একটি সাধারণ উদাহরণ হল- দেশী ঘি। দেশী ঘি ভারতীয় উপমহাদেশে ঐতিহ্যগতভাবে স্থানীয় পরিবেশে তৈরি করা হয়, যা খাবার তেলের বিকল্প হিসাবে ব্যবহার করে।
ভারত–পাকিস্তান যুদ্ধ ১৯৬৫
দ্বিতীয় ভারত–পাকিস্তান যুদ্ধ ১৯৬৫ সালে ভারত ও পাকিস্তানের মধ্যে সংঘটিত হয়।
যুদ্ধ-পূর্ব সংঘাত
১৯৪৭ সালে ভারতবর্ষ বিভক্ত হওয়ার পর থেকেই বেশ কয়েকটি বিষয়ে ভারত ও পাকিস্তানের মধ্যে বিরোধ বিদ্যমান ছিল। কাশ্মীর সমস্যা দেশ দু'টির মধ্যে বিরাজমান প্রধান সমস্যা হলেও অন্যান্য বিষয়েও দেশ দু'টির মধ্যে বিরোধ ছিল। বিশেষত ভারতের গুজরাত রাজ্যের কচ্ছ মরু অঞ্চলের কর্তৃত্ব নিয়ে দেশ দু'টির মধ্যে বিরোধ ছিল। ১৯৫৬ সালে দ্বন্দ্বটির সূচনা হয় এবং পরিশেষে ভারত অঞ্চলটির কর্তৃত্ব লাভ করে । ১৯৬৫ সালের জানুয়ারিতে পাকিস্তানি সীমান্তরক্ষীরা ভারত কর্তৃক নিয়ন্ত্রিত অঞ্চলে প্রহরা দিতে আরম্ভ করে। ১৯৬৫ সালের ৮ এপ্রিল উভয় দেশই কচ্ছ অঞ্চলে একে অপরের সীমান্ত চৌকির ওপর আক্রমণ চালায় । প্রথমে কেবল উভয় দেশের সীমান্ত পুলিশরা এই সংঘর্ষে জড়িত হলেও শীঘ্রই উভয় দেশের সশস্ত্রবাহিনীও জড়িত হয়ে পড়ে। ১৯৬৫ সালের জুনে ব্রিটিশ প্রধানমন্ত্রী হ্যারল্ড উইলসন দেশ দু'টিকে সংঘর্ষ বন্ধ করতে রাজি করান এবং বিরোধটির নিষ্পত্তি করার জন্য একটি ট্রাইব্যুনাল গঠন করেন। ১৯৬৮ সালে ট্রাইব্যুনালটির রায় প্রকাশিত হয় এবং পাকিস্তান কচ্ছ অঞ্চলে দাবিকৃত ৩,৫০০ বর্গ কি.মি. ভূমির মধ্যে ৩৫০ বর্গ কি.মি. ভূমি লাভ করে ।
কচ্ছ অঞ্চলে সাফল্যের পর এবং ১৯৬২ সালে চীনের নিকট ভারতের পরাজয়ের পরিপ্রেক্ষিতে ফিল্ড মার্শাল আইয়ুব খানের নেতৃত্বাধীন পাকিস্তান ধারণা করে যে, ভারতীয় সেনাবাহিনী কাশ্মীরের বিরোধপূর্ণ অঞ্চলে পাকিস্তানের একটি দ্রুতগতির আক্রমণ প্রতিহত করতে সক্ষম হবে না । পাকিস্তানের ধারণা ছিল যে কাশ্মীরের জনসাধারণ ভারতীয় শাসনের প্রতি অসন্তুষ্ট এবং কিছু অনুপ্রবেশকারী সেখানে একটি প্রতিরোধ আন্দোলন গড়ে তুলতে সক্ষম হবে। এজন্য অপারেশন জিব্রাল্টার পরিচালনার মাধ্যমে পাকিস্তান গোপনে কাশ্মীরে কিছুসংখ্যক অনুপ্রবেশকারী প্রেরণ করে । কিন্তু স্থানীয় কাশ্মীরিরা এ ব্যাপারে ভারতীয় কর্তৃপক্ষকে সতর্ক করে দিলে পাকিস্তানি অনুপ্রবেশকারীরা শীঘ্রই ধরা পড়ে যায় এবং অভিযানটি ব্যর্থ হয়।
যুদ্ধ
১৯৬৫ সালের ৫ আগস্ট ২৬,০০০ থেকে ৩৩,০০০ পাকিস্তানি সৈন্য স্থানীয় কাশ্মীরিদের ছদ্মবেশে লাইন অফ কন্ট্রোল অতিক্রম করে এবং কাশ্মীরের বিভিন্ন অঞ্চলে অনুপ্রবেশ করে। স্থানীয় জনসাধারণ এ বিষয়ে ভারতীয় কর্তৃপক্ষকে সতর্ক করে দিলে ১৫ আগস্ট ভারতীয় সৈন্যরা যুদ্ধবিরতি রেখা অতিক্রম করে ।
যুদ্ধের প্রথমদিকে ভারতীয় সৈন্যবাহিনী বিশেষ সাফল্য অর্জন করে এবং গোলন্দাজ বাহিনীগুলোর মধ্যে একটি প্রলম্বিত যুদ্ধের পর তিনটি গুরুত্বপূর্ণ পার্বত্য অবস্থান দখল করে। তবে আগস্টের শেষদিকে উভয়পক্ষই তুলনামূলক সাফল্য লাভ করে; পাকিস্তানি সৈন্যরা তিথওয়াল, উরি ও পুন্চ সেক্টরে অগ্রসর হয়, অন্যদিকে ভারতীয় সৈন্যরা পাকিস্তান-নিয়ন্ত্রিত কাশ্মীরের ৮ কি.মি. অভ্যন্তরে হাজী পীর গিরিপথ দখল করে নেয় ।
১৯৬৫ সালের ১ সেপ্টেম্বর পাকিস্তান ভারতীয় সৈন্যবাহিনীর যোগাযোগ ব্যবস্থা বিচ্ছিন্ন করে তাদের রসদ সরবরাহের পথ রুদ্ধ করে দেয়ার উদ্দেশ্যে জম্মু ও কাশ্মীরের গুরুত্বপূর্ণ আখনুর শহর দখলের সিদ্ধান্ত নেয় এবং এজন্য অপারেশন গ্র্যান্ড স্লাম নামে একটি প্রতি-আক্রমণ পরিচালনা করে। আইয়ুব খান ধারণা করেছিলেন যে, "সঠিক সময় ও স্থানে কয়েকটি জোর আঘাত করা হলে ভারতের মনোবল টিকবে না", যদিও ততক্ষণে অপারেশন জিব্রাল্টার ব্যর্থ হয়েছে এবং ভারত হাজী পীর গিরিপথ দখল করে নিয়েছে । ১৯৬৫ সালের ১ সেপ্টেম্বর রাত ৩:৩০ মিনিটে সমগ্র চম্ব অঞ্চলের ওপর পাকিস্তানি সৈন্যবাহিনী ব্যাপক হারে গোলাবর্ষণ আরম্ভ করে। পাকিস্তান পরিচালিত এই অভিযানে ভারতীয় সামরিক কর্তৃপক্ষ হতভম্ব হয়ে পড়ে । প্রচুর সৈন্য ও প্রযুক্তিগতভাবে উন্নত ট্যাঙ্কবহর ব্যবহার করে পাকিস্তানি সৈন্যবাহিনী অগ্রসর হয় এবং হতচকিত ও অপ্রস্তুত ভারতীয় সৈন্যরা বিপুল ক্ষয়ক্ষতির সস্মুখীন হয়। পাকিস্তানি আক্রমণ প্রতিহত করার জন্য ভারতীয় সরকার ভারতীয় বিমানবাহিনীকে নিযুক্ত করে। পরবর্তী দিন পাকিস্তান বিমানবাহিনী কাশ্মীর ও পাঞ্জাবে ভারতীয় বিমানঘাঁটিগুলোর ওপর আক্রমণ চালায়। কিন্তু ইতোমধ্যে ভারত কর্তৃক পাকিস্তানের পাঞ্জাব আক্রমণের ফলে পাকিস্তানি সৈন্যবাহিনী পাঞ্জাবের প্রতিরক্ষার জন্য সৈন্য স্থানান্তর করতে বাধ্য হয় এবং ফলশ্রুতিতে পাকিস্তান আখনুর দখলে ব্যর্থ হলে অপারেশন গ্র্যান্ড স্লাম ব্যর্থ হয়। ভারতীয় সরকার কর্তৃক কাশ্মীরে ভারতীয় সৈন্যবাহিনীর ওপর চাপ কমানোর জন্য আরো দক্ষিণে পাকিস্তানের অভ্যন্তরে আক্রমণ করার সিদ্ধান্ত যুদ্ধের মোড় ঘুরিয়ে দেয়। কাশ্মীর উপত্যকার আরেকটি কৌশলগত গুরুত্বপূর্ণ অঞ্চল ছিল কারগিল। কারগিল ভারতীয় সৈন্যবাহিনীর নিয়ন্ত্রণে থাকলেও পাকিস্তানি সৈন্যবাহিনী কারগিলের নিকটস্থ উচ্চভূমি এবং শ্রীনগর-লেহ সড়ক দখল করে নেয়। তবে আগস্টের শেষদিকে ভারতীয় সৈন্যরা এ অঞ্চল থেকে পাকিস্তানি সৈন্যদেরকে বিতাড়িত করতে সমর্থ হয় ।
৬ সেপ্টেম্বর ভারতীয় সৈন্যবাহিনী পশ্চিম সীমান্তে রেডক্লিফ লাইন অতিক্রম করে আনুষ্ঠানিকভাবে যুদ্ধের সূচনা করে । ৬ সেপ্টেম্বরে ভারতীয় সেনাবাহিনীর ১৫তম পদাতিক ডিভিশন দ্বিতীয় বিশ্বযুদ্ধে অংশগ্রহণকারী মেজর জেনারেল প্রসাদের নেতৃত্বর ইসোগিল খালের পশ্চিম পাড়ে একটি বৃহৎ পাকিস্তানি প্রতি-আক্রমণকারী বাহিনীর সঙ্গে যুদ্ধে লিপ্ত হয়। ভারতীয় জেনারেলের নিজ কলামটিই আক্রান্ত হয় এবং তিনি তাঁর বাহন ছেড়ে পালিয়ে যেতে বাধ্য হন। অবশ্য লাহোরের পূর্বে বার্কি গ্রামের সেতু দিয়ে খালটি অতিক্রম করার দ্বিতীয় প্রচেষ্টা সফল হয়। এর ফলে ভারতীয় সৈন্যরা লাহোর আন্তর্জাতিক বিমানবন্দরের সন্নিকটে পৌঁছে যায়। এর ফলে মার্কিন যুক্তরাষ্ট্র লাহোরে অবস্থানরত মার্কিন নাগরিকদের স্থানান্তর করার জন্য সাময়িক যুদ্ধবিরতির অনুরোধ জানায়। কিন্তু অন্যদিকে, পাকিস্তানি প্রতি-আক্রমণে খেমকারান অঞ্চলে ভারতীয় সৈন্যরা পরাজিত হয় এবং খেমকারান পাকিস্তানি সৈন্যবাহিনীর কর্তৃত্বে আসে।
অন্যান্য দেশের ভূমিকা
এই ক্ষেত্রে পূর্বতন সোভিয়েত ইউনিয়ন ভারতের পক্ষ অবলম্বন করে এবং মার্কিন যুক্তরাষ্ট্র এবং চীন পাকিস্থানের পক্ষ অবলম্বন করে। ফ্রান্স ও ইসরাইল ভারতের অবস্থানকে সমর্থন করে এবং সৌদি আরব ও আরব আমিরাত পাকিস্থানকে সমর্থন করেন।
মাছের মৌলি
থাম্ব| কেরালা রন্ধনশৈলীতে মাছের মৌলি (ওরফে কেরালা মাছের মৌলি) থাম্ব|333x333পিক্সেল| মাছ মৌলি মাছের মৌলি/মইলি বা মাছের মোলি (মিন মোলি) হল একটি মসলাযুক্ত মাছ এবং সম্ভাব্য পর্তুগিজ বা ভারতীয় উদ্ভুত নারকেল খাবার। এটি ভারত, মালয়েশিয়া ও সিঙ্গাপুরে সাধারণ। ব্রিটিশ সাম্রাজ্যের সময় এটি দক্ষিণ-পূর্ব এশিয়ার অন্যান্য স্থানে যেমন সিঙ্গাপুরে ছড়িয়ে পড়ে।
নামটি দক্ষিণ ভারতের মালয়ালিদের মধ্যে মোলি নামে পরিচিত এক ধরনের তরকারির সাথে যুক্ত হতে পারে।
উপকরণ
মাছের মৌলি প্রস্তুত করতে ব্যবহৃত উপকরণ- ১/২ কেজি পরিষ্কার মাছ, ১ টেবিল চামচ কুচানো আদা ও রসুন, ৩-৪ টি কাঁচা মরিচ, ৫-৬ টি ছোট পেঁয়াজ, ৪টি এলাচ, ৪টি লবঙ্গ, ১টি মাঝারি কাঠি দারুচিনি, ২টি মাঝারি টমেটো (কাটা), ১ কাপ পাতলা নারকেল দুধ, ১ কাপ মাঝারি নারকেল দুধ, ১/২ কাপ ঘন নারকেল দুধ ও লবণ। গোলমরিচ গুঁড়া ১ চা চামচ, ১/২ চা চামচ হলুদ গুঁড়ো, ১/২ চা চামচ লেবুর রস, লবণ, নারকেল তেল ও কারি পাতা।
প্রস্তুতপ্রণালী
১. মাছ পরিষ্কার করে টুকরো টুকরো করে কেটে নিন। লেবুর রস, গোলমরিচ, লবণ ও হলুদ গুঁড়ো দিয়ে ১৫-২০ মিনিট মেরিনেট করুন।
২. একটি কড়াই/ প্যানে, সামান্য তেল দিয়ে মাছএর উভয় পাশে ঈষৎ ভেজে নিন। এটা একপাশে রাখুন।
৩. একটি আলাদা প্যানে তেল যোগ করুন ও মাঝারি আঁচে গরম করুন। কারি পাতা, আদা, রসুন ও সবুজ মরিচ যোগ করুন, এর কাঁচা গন্ধ কম না হওয়া পর্যন্ত এক মিনিটের জন্য ভাজুন।
৪. কাটা পেঁয়াজ যোগ করুন ও এটি স্বচ্ছ না হওয়া পর্যন্ত ভাজুন, যেন পেঁয়াজ বাদামী না হয় তা নিশ্চিত করুন।
৫. হলুদ গুঁড়ো, গোলমরিচ গুঁড়ো ও পাতলা নারকেল দুধ যোগ করুন। ঢাকনা বন্ধ করুন ও মাঝারি আঁচে তরকারিটি ৫-৬ মিনিটের জন্য ফুটতে দিন। তেল আলাদা হতে শুরু করলে আঁচ কমিয়ে লেবুর রস দিয়ে ভালো করে মিশিয়ে নিন।
৭. ঘন নারকেল দুধ যুক্ত করুন এবং আরও ২ মিনিটের জন্য কম আঁচে রান্না করুন, এই পর্যায়ের পরে পদটি ফুটতে না দেওয়ার বিষয়টি নিশ্চিত করুন। মশলার পরীক্ষা করুন।
৯. আপ্পাম, ইদিয়াপ্পাম, রুটি/ রুটি, ভাত বা রুটির সাথে পরিবেশন করুন।
নির্মলেন্দু লাহিড়ী
নির্মলেন্দু লাহিড়ী (জন্ম: ২১ ফেব্রুয়ারি, ১৮৯১ — মৃত্যু: ২৮ ফেব্রুয়ারি, ১৯৫০) একজন বাঙালি রঙ্গমঞ্চ অভিনেতা। তিনি বৃটিশ ভারতবর্ষের দিনাজপুরে জন্মগ্রহণ করেন।
জন্ম ও পরিবার
নির্মলেন্দু লাহিড়ী জন্ম বৃটিশ ভারতে র অবিভক্ত বাংলার দিনাজপুরে। পিতার নাম নিকুঞ্জমোহন লাহিড়ী। তিনি রামতনু লাহিড়ী র বংশধর ও কবি দ্বিজেন্দ্রলাল রায়ে র ভাগিনা।
মৃত্যু
নির্মলেন্দু লাহিড়ী ১৯৫০ খ্রিস্টাব্দের ২৮ শে ফেব্রুয়ারি কলকাতায় প্রয়াত হন।
আওন ইবনে জাফর
আওন ইবনে জাফর ( عون بن جعفر بن أبي طالب) নবী মুহাম্মদ (সা) এর সাহাবি এবং আত্মীয় ছিলেন।
তিনি জাফর ইবনে আবু তালিব এবং আসমা বিনতে উমাইসের তৃতীয় পুত্র ছিলেন। তিনি আবিসিনিয়ায় জন্মগ্রহণ করেছিলেন। তাদের পরিবার ৬২৮ সালে মদীনায় ফিরে এসেছিল।
তিনি তার চাচাত বোন, উম্মে কুলসুম বিনতে আলীকে বিয়ে করেন, যিনি মুহাম্মদ (সা) এর নাতনি ছিলেন। তাদের কোনও সন্তান ছিল না।
এটিআর ৪২
এটিআর ৪২ হল একটি যমজ টার্বোপ্রোপ ইঞ্জিন বিশিষ্ট একটি আঞ্চলিক এয়ারলাইনার। এই বিমানটি আঞ্চলিক বিমান পরিসেবা প্রদানের লক্ষ্যে ফরাসি-ইতালীয় সংস্থা বিমান প্রস্তুতকারক এটিআর দ্বারা উৎপাদিত হয়। ১৯৮৪ এটি প্রথাগতভাবে একটি আঞ্চলিক বিমান হিসাবে নিযুক্ত হয়েছে। সেবা প্রবেশ যদিও অন্যান্য ভূমিকা যেমন কর্পোরেট পরিবহন, পণ্যসম্ভার বিমান এবং মেরিটাইম পেট্রোল এয়ারক্রাফট যেমন টাইপ দ্বারা সম্পন্ন করা হয়েছে। এটিআর ৪২ ধারাবাহিক মডেল আনা হয়েছে; একটি একক বিমান একটি একক বর্গ কনফিগারেশনে ৪০ থেকে ৫২ জন যাত্রী পর্যন্ত পরিবহনের আসন রয়েছে।
প্রধান পরিচালক সংস্থা
thumb|[[First Air ATR 42 in Arctic Bay, Nunavut]]
এটিআর ৪২ বিমান যাত্রী পরিবহন ও সেনাবাহী দুই কাজেই ব্যবহৃত হয়।
মালয়েশীয় মহিলা লেখকদের তালিকা
এটি মালয়েশিয়ায় জন্মগ্রহণকারী বা সেই দেশের সাথে ঘনিষ্ঠভাবে জড়িত নারী লেখিকাদের একটি তালিকা ।
এটিআর ৪২
সেনাবাহীনি
২০১৬ পর্যন্ত হিসাব অনুযায়ী ৩ টি এটিআর ৪২ সেনাবাহীনিতে যুক্ত রয়েছে।.
বৈশিষ্ট
thumb|তিন পাশের দৃশ্য এটিআর ৪২
এড হুসেইন
এড হুসেইন বা মোহাম্মদ মাহবুব হুসেইন (Ed Husain, জন্ম ২৫ ডিসেম্বর ১৯৭৪ সাল) একজন ব্রিটিশ বাংলাদেশী যিনি বর্তমানে নিউইয়র্কে কাউন্সিল অন ফরেইন রিলেশন এর ঊর্ধ্বতন কর্মকর্তা। এছাড়া তিনি টনি ব্লেয়ারের ফেইথ ফাউন্ডেশনের সদস্য। তিনি ইউরুপে ইস্লামিস্টদের নিয়ে লেখা বিখ্যাত দি ইসলামিস্ট বইয়ের লেখক। তার গ্রামের বাড়ি বাংলাদেশের সিলেট জেলায়।
পূর্ব পর্বতমালা, লেবানন
পূর্ব পর্বতমালা (جبال لبنان الشرقية; লেবাননীয় আরবি: جبال الشرقية, জবেল এশ-শার'ইয়েহ, "পূর্ব পর্বতমালা") হল একটি দক্ষিণপশ্চিম-উত্তরপূর্ব প্রবণ পর্বতমালা যা সিরিয়া ও লেবাননের মধ্যকার সীমান্তের অধিকাংশ অংশের গঠনকারী। সীমান্তটি মূলত পর্বতমালার শীর্ষ বরাবর সংজ্ঞায়িত করা হয়। পর্বতমালার অধিকাংশ অংশ সিরিয়ায় পড়েছে।
ব্যুৎপত্তি
পশ্চিমে এর নাম এন্টি-লেবানন যা এসেছে গ্রিক ও লাতিন শব্দ অ্যান্টিলিবানাস থেকে, পর্বতমালার অবস্থানের বিপরীত () এবং লেবানন পর্বতমালার সমান্তরাল (লিবানুস) বিধায় এই নাম দেওয়া হয়েছে।
ভূতত্ত্ব
লেবাননের পূর্ব পর্বতমালা দৈর্ঘ্যে আনুমানিক 150 km। দক্ষিণে, পর্বতমালাটি নিম্ন স্তরের গোলান মালভূমির সাথে সংযুক্ত হলেও ২,৮১৪ মিটারের হারমন পর্বত (আরবিতে জাবাল এল-শায়েখ) ও ২,৬৬৯ মিটারের তা'লা'ত মুসা দুটি চূড়া সাথে অন্তর্ভুক্ত। এই চূড়াগুলো লেবানীয়-সিরীয় সীমান্তে বছরের অধিকাংশ সময় তুষারে ঢাকা থাকে।
পূর্ব পর্বতমালা আকৃতিতে ধনুকাকার। এর প্রধান শিলা জুরাসিক যুগের চুনাপাথর ও খড়ি।
ভূগোল
উত্তরে, পর্বতমালাটি সিরিয়ার হোমস শহরের প্রায় অক্ষাংশ পর্যন্ত বিস্তৃত। পর্বতমালাটি দক্ষিণে হারমন পর্বতে শেষ হয় যা গোলান মালভূমির সীমান্তে অবস্থিত; গোলান মালভূমি একটি আলাদা ভূতাত্ত্বিক এবং ভূ - রুপতাত্ত্বিক সত্ত্বা, কিন্তু ভূ-রাজনৈতিকভাবে তাদেরকে হারমন পর্বতের দক্ষিণ ঢালের সাথে একসাথে দেখা হয়, দুটোই ইসরায়েল-অধিকৃত গোলান অঞ্চলে অবস্থিত। পূর্ব পর্বতমালার পশ্চিমে বিকা উপত্যকা এবং হাসবানি নদী উপত্যকা নামক দুটি উপত্যকা রয়েছে যেগুলো এটিকে মধ্য লেবানন অঞ্চলের লেবানন পর্বতকে পৃথক করে। পূর্ব দিকে সিরিয়ায় পূর্ব মালভূমি অবস্থিত যেখানে দামেস্ক রয়েছে।
পর্বতমালাটি পূর্বাঞ্চলে, যথা বিকা উপত্যকা এবং এমনকি সিরীয় মরুভূমিতে বৃষ্টিচ্ছায় প্রদান করে যা পর্বতমালার অনুবাত অংশে সংঘটিত হয়।
এই পূর্ব পর্বতমালার ভেতর দিয়ে সিরিয়া ও লেবাননের মধ্যকার একটি গুরুত্বপূর্ণ চোরাচালানের পথ রয়েছে।
বাস্তুসংস্থান
এখানে অনেক স্থানীয় উদ্ভিদ পাওয়া যায় যেগুলো অঞ্চলের নামের নামকরণ করা হয়েছে (একটি নির্দিষ্ট নাম থাকা যার অর্থ "এন্টি-লেবাননের")। যেমন ইউফোরবিয়া এন্টিলিবানোটিকা, টিউক্রিয়াম এন্টিলিবানোটিকাম, ভালেরিনেলা এন্টিলিবানোটিকা, এবং আইরিস এন্টিলিবানোটিকা।
আসমা মনসৌর
আসমা মনসৌর (আরবি:أسماء منصور) হলেন একজন তিউনিসীয় উদ্যোক্তা ও নারী অধিকার কর্মী।
জীবনী
তিউনিসিয়ার এক রক্ষণশীল পরিবারে জন্ম হওয়া আসমা মনসৌর ছোটবেলা থেকেই বাবা মায়ের কঠোর শাসনে বেড়ে ওঠেন। পনের বছর বয়স থেকে তিনি তিউনিসিয়ার সমাজে নারীর অবস্থান নিয়ে লেখালেখি শুরু করেন। লেখালেখি শুরু করলেও তিনি পড়াশোনা চালিয়ে গিয়েছেন এবং ২০১০ সালে তিউনিসিয়ার মানৌবা বিশ্ববিদ্যালয় থেকে স্নাতক হন। ২০১৩ সালে তিনি স্নাতকোত্তর ডিগ্রি লাভ করেন।